Slitgigt , hné - og mjaðmaskipti , fótaaðgerðir , handaaðgerðir Hjálmar stundar almennar bæklunarskurðlækningar með áherslu á liðskiptaaðgerðir í mjöðmum og hnjám . Frá því að Klíníkin hlaut leyfi fyrir rekstur legudeildar hafa verið framkvæmdar liðskiptaaðgerðir á mjöðmum og hnjám . Á fyrsta starfsári ( 2017 ) voru framkvæmdar 62 aðgerðir á einstaklingum á aldursbilinu 46 til 86 ára . Meirihluti þeirra sem gengust undir aðgerð voru konur . Í ljósi þess langa biðlista sem fyrirfinnst á Íslandi eftir þessum aðgerðum er augljós þörf á frekari meðferðarúrræðum til að mæta þeirri eðlilegu kröfu sjúklinga að snúa sem fyrst aftur til fyrri lífsgæða . Hjálmar nam læknisfræði við læknadeild Háskóla Íslands og lauk embættisprófi 2001 og fékk almennt lækningaleyfi á Íslandi 2002 eftir kandídatsár á Sjúkrahúsinu á Akureyri og Heilbrigðisstofnun Norðurlands . Hjálmar starfaði sem deildarlæknir á svæfinga - og gjörgæsludeild og á bæklunarskurðdeildSjúkrahússins á Akureyri fram til ársins 2004 . Í sérnámi sínu í bæklunarskurðlækningum starfaði Hjálmar við bæklunarskurðdeild sjúkrahúsins í Halmstad , Svíþjóð auk tímabundinnar ráðningar við barnabæklunarskurðdeild Háskólasjúkrahússins í Malmö . Hjálmar hlaut sérfræðiréttindi í bæklunarskurðlækningum í Svíþjóð 2007 og á Íslandi 2008 . Hjálmar starfaði sem sérfræðingur í bæklunarskurðlækningum við sjúkrahúsið í Halmstad frá ársbyrjun 2008 , þar til hann var ráðinn sem yfirlæknir bæklunarskurðlækninga með ábyrgðarsvið á liðskiptaaðgerðum í ársbyrjun 2009 . Frá 2010 og fram á mitt ár 2012 starfaði Hjálmar sem forstöðulæknir bæklunarskurðdeildar sjúkrahússins í Halmstad . Hjálmar hefur starfað sem forstjóri Capio Movement , sem er einkarekið sjúkrahús á sviði bæklunarskurðlækninga , gigtarlækninga og myndgreiningar í Halmstad frá ágúst 2012 til september 2016 . Hjálmar hóf störf við Klíníkina í september 2016 . Utan vinnutíma Frítíma sínum ver Hjálmar með fjölskyldu sinni . Áhugamál eru nokkuð hefðbundin ; útvist , skíðaiðkun , hjólreiðar og golf svo eitthvað sé nefnt . Fátt slær þó við að huga að húsi og garði með eiginkonunni .